बिहार के भागलपुर जिले में जमीन विवाद में बीस वर्षीय एक युवक की चाकू से गोदकर हत्या कर दी गई. मृतक की पहचान बुचु यादव के रूप में हुई है. फिलहाल, पुलिस ने शव को कब्जे में लेकर पोस्टमार्टम के लिए जवाहर लाल नेहरू मेडिकल कॉलेज अस्पताल भेज दिया है. जानकारी के मुताबिक, मामला मधुसुदनपुर सहायक थाना क्षेत्र के राघोपुर गांव का है. संतलाल यादव के पुत्र बुचु यादव की जमीन विवाद में हत्या कर दी गई है. शिकायत के आधार पर पुलिस ने आरोपी बुद्धु यादव और फुचो यादव को गिरफ्तार कर लिया है. साथ ही अन्य की गिरफ्तारी के लिए छापेमारी की जा रही है।